### Beslutning

Godkendt.

### Sagsfremstilling

## Resume og sagens baggrund

Direktionen besluttede i 2015 at Kalundborg Kommune fremadrettet skal udarbejde et Personalepolitisk regnskab (fra 2019 Personalepolitisk redegørelse), startende med et regnskab for 2014. Målgruppen for den personalepolitiske redegørelse er alle ansatte, politikere og borgere, som ønsker et overblik på det personalepolitiske område. Redegørelsen giver samtidig et billede af, om kommunen lever op til målsætningen om, at Kalundborg Kommune skal være et godt sted at arbejde.

## Indstillinger

Direktøren indstiller, at den personalepolitiske redegørelse tages til efterretning.

## Behandling

Hovedudvalget, Økonomiudvalget, Kommunalbestyrelsen.

## Sagsfremstilling

Indholdet i den personalepolitiske redegørelse for 2021 er:
• Personalesammensætning
• Alderssammensætning i Kalundborg Kommune
• Personaleomsætning
• Medarbejdere ansat på særlige vilkår
• Arbejdsmiljø
• Sygefravær
• Michael Jessen indsatser
• Lederudvikling
• Organisation
• Hovedudvalget

Udvalgte opmærksomheder i den personalepolitiske redegørelse 2021 er:

[adresse]:
I 2021 blev den nye Jean Schou, der løber frem mod 2025, præsenteret. Den bygger videre på strategien for 2017 – 2020. De fem temaer fra den tidligere strategi går igen, men det er nu præciseret, at temaet ”Velfærd og kerneopgave” er hovedtemaet og centralt i kommunens opgaveløsning. De fire øvrige temaer ledelse og samarbejde, arbejdsvilkår og organisering, arbejdsmiljø, og social kapital understøtter det. Som en del af den strategiske indsats med rekruttering og fastholdelse og med udsigten til et stejlt stigende personalebehov inden for ældre-/plejeområdet og på skoleområdet prioriterede vi i 2021 at indgå i en tæt dialog med FOA, Dansk Sygeplejeråd og Danmarks Lærerforening om den attraktive arbejdsplads.

Aldersfordeling:
I 2020 knækkede kurven med den stigende gennemsnitsalder. Det kom til udtryk ved at den yngste gruppe under 29 år voksede med to procent, uden at der skete en tilvækst i den ældste gruppe. I år har vi fastholdt den udviklingen. Gennemsnitsalderen faldt igen en anelse, og gruppen af 30 – 39 årige voksende med 1 procent, mens gruppen af 50 – 59 årige faldt tilsvarende. Når vi sammenligner os med alle landets kommuner, ligger vi stort set på niveau, idet gennemsnitsalderen blandt Kalundborg Kommunes medarbejdere stadig er en anelse højere. Tallene indikerer dog, at det fortsat er nødvendigt at arbejde med kommunen som en attraktiv arbejdsplads og at fortsætte det strategiske fokus på forløbet fra uddannelse til ansættelse.

Arbejdsmiljø og sygefravær:
I 2021 steg antallet af ulykker med fravær væsentligt. Stigningen kan i høj grad tilskrives corona, hvor smitte på arbejdspladsen efter reglerne registreres og anmeldes som en arbejdsulykke. Ligeledes var der en væsentlig stigning i sygefraværet, som endte ud med at udgøre 5,4 procent svarende til 167 årsværk. Vi har i første kvartal i år konstateret, at den stigende tendens er fortsat, og at vi i lighed med omkringliggende kommuner har et fravær på cirka 7 procent.

Køn og løn:
Vi har igen i år set på køn og løn. Overordnet er mændene noget højere lønnet. Det skal dog ses i sammenhæng med, at kønsfordelingen er 82/18, og at der særligt inden for områderne med kortere uddannelse og centralt aftalte lavere lønninger er en væsentligt større andel af kvindelige ansatte. Det er dog ikke hele forklaringen, og inden for de enkelte overenskomstgrupper optræder der også relativt store forskelle på den kønsmæssige lønfordeling.

## Økonomiske konsekvenser

Ingen.

### Sagens forløb

03-05-2022 Hovedudvalget
Sagen anbefales, dog har udvalget noteret sig størrelsen på personaleomsætning samt antallet af stressramte medarbejdere. Disse to emner vil blandt andet indgå i drøftelserne på udvalgets temadag den 14. juni 2022.
18-05-2022 Økonomiudvalget

Anbefales.

Økonomiudvalget opfordrer til, at administrationen som led i den almindelige afbureaukratisering ophører med at udarbejde redegørelsen, idet data i forvejen er tilgængelig for såvel administrationen som det politiske niveau.

Økonomiudvalget kan anvende tilsvarende data som samles til andre formål.